दो सड़क दुर्घटनाओं में तीन की मौत, चार घायल
पूगल कोलायत के ग्रामीण क्षेत्रों में अलग-अलग सड़क दुर्घटनाओं में तीन व्यक्तियों को मौत हो गई तथा चार व्यक्ति गंभीर रूप से घायल हो गए जिन्हें पीबीएम हॉस्पिटल भर्ती करवाया गया है।
कोलायतसंवाददाता के अनुसार बीकानेरसे फलौदी जा रही स्विफ्ट गाड़ी तथा ट्रेलर की भिड़ंत में दो लोगों की मौत हो गई जबकि एक लड़की गंभीर रुप से घायल हो गई। कोलायत थानाधिकारी अमित कुमार ने बताया कि शनिवार शाम को पांच बजे गुढा फांटा के समीप शनिवार शाम को स्विफ्ट तथा ट्रेलर की भिड़ंत हो गई। भिड़ंत इतनी जबरदस्त थी कि गाड़ी के परखच्चे उड़ गए। स्विफ्ट में सवार सीकर निवासी नवदीप सिंह (28) की मौके पर ही मौत हो गई। जबकि अभय सिंह (28) को गंभीर रुप से घायल हो गया। घायलावस्था में अभय सिंह को 108 एंबुलेंस में कोलायत सामुदायिक स्वास्थ्य केन्द्र लाया गया। शेष| पेज 10
जहांचिकित्सकों ने प्राथमिक उपचार के बाद बीकानेर रैफर कर दिया। परंतु रास्ते में ही अभय सिंह ने दम तोड़ दिया। गाड़ी में सवार एक लड़की सुमित्रा जाट (22) निवासी दाता रामगढ़ भी गंभीर रुप से घायल हो गई। 108 एंबुलेंस ईएमटी शिवलाल शर्मा तथा सुनील कुमार ने बताया कि लड़की सुमित्रा को ट्रोमा सेंटर में भर्ती करवाया गया। थानाधिकारी अमित कुमार ने बताया कि दुर्घटना के बाद ट्रेलर चालक खलासी मौके से फरार हो गए। वहीं क्रेन की सहायता से गाड़ी को रास्ते से हटाकर रास्ता सुचारु करवाया गया। समाचार लिखे जाने तक कोलायत थाने में मामला दर्ज नहीं हुआ है।
पूगलसंवाददाता के अनुसार बज्जूरोड पर 764 आरडी के पास शनिवार रात को ट्रॉली पलटने से एक व्यक्ति की मौके पर ही मौत हो गई तथा तीन व्यक्ति गंभीर रूप से घायल हो गए। घायलों को पीबीएम हॉस्पिटल में भत्ती करवाया गया है। मरने वालों की पहचान जैसलमेर के टांवरीवाला गांव के हुक्माराम (30) घायलों की पहचान भंवराराम, श्रवणराम, मुनाराम के रूप में हुई है। टांवरीवाला से रामसर गांव की तरफ डिग्गी निर्माण के लिए जा रहे थे। हुक्माराम की ट्रॉली के नीचे दबने से मौत हो गई थी।
hin_Deva hin_Deva hin_Deva hin_Deva hin_Deva